CELEX: 22005D0118
Language: el
Date: 2005-09-30 00:00:00
Title: Απόφαση της Μεικτής Επιτροπής του ΕΟX αριθ. 118/2005, της  30ής Σεπτεμβρίου 2005 , για την τροποποίηση του παραρτήματος VI (Κοινωνικές ασφαλίσεις) της συμφωνίας για τον ΕΟΧ

22.12.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 339/22
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
   
   αριθ. 118/2005
   της 30ής Σεπτεμβρίου 2005
   για την τροποποίηση του παραρτήματος VI (Κοινωνικές ασφαλίσεις) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, στο εξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα VI της συμφωνίας τροποποιήθηκε από την απόφαση αριθ. 43/2005 της Μεικτής Επιτροπής του ΕΟΧ, της 11ης Μαρτίου 2005 (1).
            
         
               (2)
            
            
               Η απόφαση αριθ. 199, της 13ης Οκτωβρίου 2004, σχετικά με τα υποδείγματα εντύπων που είναι αναγκαία για την εφαρμογή των κανονισμών (ΕΟΚ) αριθ. 1408/71 και (ΕΟΚ) αριθ. 574/72 (σειρά Ε 300) του Συμβουλίου (2), που εκδόθηκε από τη διοικητική επιτροπή των Ευρωπαϊκών Κοινοτήτων για την κοινωνική ασφάλιση των διακινούμενων εργαζομένων, πρέπει να ενσωματωθεί στη συμφωνία,
            
         
               (3)
            
            
               Η απόφαση αριθ. 200, της 15ης Δεκεμβρίου 2004, σχετικά με τις μεθόδους λειτουργίας και τη σύνθεση της τεχνικής επιτροπής για την ηλεκτρονική επεξεργασία δεδομένων, που εκδόθηκε από τη διοικητική επιτροπή των Ευρωπαϊκών Κοινοτήτων για την κοινωνική ασφάλιση των διακινούμενων εργαζομένων (3), πρέπει να ενσωματωθεί στη συμφωνία.
            
         
               (4)
            
            
               Η απόφαση αριθ. 201, της 15ης Δεκεμβρίου 2004, για τα υποδείγματα εντύπων που είναι αναγκαία για την εφαρμογή των κανονισμών (ΕΟΚ) αριθ. 1408/71 και (ΕΟΚ) αριθ. 574/72 (σειρά Ε 400) του Συμβουλίου (4), που εκδόθηκε από τη διοικητική επιτροπή των Ευρωπαϊκών Κοινοτήτων για την κοινωνική ασφάλιση των διακινούμενων εργαζομένων, πρέπει να ενσωματωθεί στη συμφωνία.
            
         
               (5)
            
            
               Η απόφαση της διοικητικής επιτροπής των Ευρωπαϊκών Κοινοτήτων για την κοινωνική ασφάλιση των διακινούμενων εργαζομένων αριθ. 154, η οποία επί του παρόντος έχει ενσωματωθεί στη συμφωνία, αντικαταστάθηκε από την απόφαση αριθ. 199.
            
         
               (6)
            
            
               Η απόφαση της διοικητικής επιτροπής των Ευρωπαϊκών Κοινοτήτων για την κοινωνική ασφάλιση των διακινούμενων εργαζομένων αριθ. 169, η οποία επί του παρόντος έχει ενσωματωθεί στη συμφωνία, αντικαταστάθηκε από την απόφαση αριθ. 200.
            
         
               (7)
            
            
               Η απόφαση της διοικητικής επιτροπής των Ευρωπαϊκών Κοινοτήτων για την κοινωνική ασφάλιση των διακινούμενων εργαζομένων αριθ. 155, η οποία επί του παρόντος έχει ενσωματωθεί στη συμφωνία, αντικαταστάθηκε από την απόφαση αριθ. 201,
            
         ΑΠΟΦΑΣΙΖΕΙ:
   Άρθρο 1
   Το παράρτημα VI της συμφωνίας τροποποιείται ως εξής:
   
               1.
            
            
               Τα κείμενα των σημείων 3.40 (απόφαση αριθ. 154), 3.41 (απόφαση αριθ. 155) και 3.50 (απόφαση αριθ. 169) διαγράφονται.
            
         
               2.
            
            
               Μετά το σημείο 3.74 (απόφαση αριθ. 198), παρεμβάλλονται τα ακόλουθα σημεία:
               
                           «3.75.
                        
                        
                           
                              32005 D 0204: Απόφαση αριθ. 199 της διοικητικής επιτροπής των Ευρωπαϊκών Κοινοτήτων για την κοινωνική ασφάλιση των διακινούμενων εργαζομένων, της 13ης Οκτωβρίου 2004, σχετικά με τα υποδείγματα εντύπων που είναι αναγκαία για την εφαρμογή των κανονισμών (ΕΟΚ) αριθ. 1408/71 και (ΕΟΚ) αριθ. 574/72 (σειρά Ε 300) του Συμβουλίου (ΕΕ L 73 της 18.3.2005, σ. 1).
                        
                     
                           3.76.
                        
                        
                           
                              32005 D 0324: Απόφαση αριθ. 200 της διοικητικής επιτροπής των Ευρωπαϊκών Κοινοτήτων για την κοινωνική ασφάλιση των διακινούμενων εργαζομένων, της 15ης Δεκεμβρίου 2004, σχετικά με τις μεθόδους λειτουργίας και τη σύνθεση της τεχνικής επιτροπής για την ηλεκτρονική επεξεργασία δεδομένων της διοικητικής επιτροπής για την κοινωνική ασφάλιση των διακινούμενων εργαζομένων (ΕΕ L 104 της 23.4.2005, σ. 42).
                        
                     
                           3.77.
                        
                        
                           
                              32005 D 0376: Απόφαση αριθ. 201 της διοικητικής επιτροπής των Ευρωπαϊκών Κοινοτήτων για την κοινωνική ασφάλιση των διακινούμενων εργαζομένων, της 15ης Δεκεμβρίου 2004, για τα υποδείγματα εντύπων που είναι αναγκαία για την εφαρμογή των κανονισμών (ΕΟΚ) αριθ. 1408/71 και (ΕΟΚ) αριθ. 574/72 (σειρά Ε 400) του Συμβουλίου (ΕΕ L 129 της 23.5.2005, σ. 1).».
                        
                     
         Άρθρο 2
   Τα κείμενα των αποφάσεων αριθ. 199, 200 και 201 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει την 1η Οκτωβρίου 2005, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ (5) όλες οι κοινοποιήσεις που προβλέπει το άρθρο 103 παράγραφος 1 της συμφωνίας.
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 30 Σεπτεμβρίου 2005.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         HAΥ ο Πρίγκιπας Νικόλαος του ΛΙΧΤΕΝΣΤΑΪΝ
         
      
   
   
      (1)  ΕΕ L 198 της 28.7.2005, σ. 45.
   
      (2)  ΕΕ L 73 της 18.3.2005, σ. 1.
   
      (3)  ΕΕ L 104 της 23.4.2005, σ. 42.
   
      (4)  ΕΕ L 129 της 23.5.2005, σ. 1.
   
      (5)  Δεν αναφέρονται συνταγματικές απαιτήσεις.